справи со жртви мажи. Во 2013 година, Основниот суд Скопје I осуди 85 лица за трговија со луѓе. Земјата и натаму останува извор, дестинација и транзитна земја за трговија со луѓе за сексуална експлоатација и принудна работа. Националните власти, во соработка со граѓанското општество, треба да обезбедат непречен пристап за жртвите до помош, поддршка и заштита, како и нивна реинтеграција во општеството.

Единицата за компјутерски криминал која се наоѓа во рамки на Одделот за сузбивање на организиран и сериозен криминал и форензика при Министерството за внатрешни работи се спои во еден Оддел за компјутерски криминал и дигитална форензика, формирајќи поефикасна и поефективна истражна единица.

Што се однесува до борбата против тероризмот , УФР поднесе две известувања за сомнителни трансакции во однос на финансирање на тероризам до агенциите за спроведување на законот во 2013 година. Земјата ќе треба да ги засили своите капацитети за превенција од радикализација, вклучително и да развие соодветни мерки за справување со феноменот на борци во странство.

Во поглед на соработката на полето на дроги , беше донесена новата Национална стратегија за дроги 2014 -2020 и Акциски план 2014 - 2017 во мај 2014 година. Продолжи добрата соработка помеѓу државната фокусна точка и Европскиот мониторинг центар за дрога и зависности од дрога (ЕМЦДДА), вклучувајќи и учество во обука. Продолжи успешната заедничка соработка меѓу полицијата и Царинската управа за заплена на дрога. Одделот за недозволена трговија со дрога во Министерството за внатрешни работи беше зајакнат со двајца нови вработени. Бројот на вработени на локално ниво исто така беше зголемен.

Забележан е позитивен развој во областа на царинската соработка. Царинската управа учествуваше во четири меѓународни операции и два проекти за откривање на недозволена трговија со фалсификувани стоки, дроги, експлозиви, како и високо - ризични хемикалии. Интензивирана е соработката и размената на разузнавачки податоци со царинските органи на соседните земји и пошироко од регионот. ( Види Поглавје 29 - Царинска унија ). За мерките против фалсификување на еврото , види Поглавје 32 - Финансиска контрола.

#### Заклучок

Земјата веќе достигна високо ниво на усогласување на законската регулатива во оваа област, а административните и судски структури се во напредна фаза. Беа направени понатамошни подобрувања во областа на полициската соработка и борбата против организиран криминал и трговија со луѓе. Меѓутоа, во некои сектори напредокот останува бавен, во однос на подобрување на инфраструктурата, капацитетот и стратешкото планирање кои се потребни за целосно и ефикасно спроведување на постојните политики. Тука спаѓаат, особено, миграции и азил. Отсуството на независен систем за надворешен надзор на полицијата, исто така треба да се реши.

### 4.25. Поглавје 25: Наука и истражување

Учеството на земјата во рамковната програма на ЕУ за истражување (РП7) продолжи да се зголемува. Целокупната стапка на успех е 15,9 %, во споредба со просекот на ЕУ од 21,6 %. Бројот на мали и средни претпријатија вклучени во РП7 во проекти за истражување се зголеми, но бројот на успешни баратели на грантови Марија Кири Склодовска, сè уште, е многу мал. Спогодбата за асоцијација на земјата во новата програма на ЕУ за истражување и иновации Хоризонт 2020 (покрива 2014 - 20 година) беше потпишана во јули 2014 година и овозможува ретроактивно учество на субјектите од земјата како на 1 јануари 2014 година. Спроведувањето на договорот е на добар пат, но потребни се зголемени напори за да се одговори на предизвиците за соработка во рамките на Хоризонт 2020. Многу ограничен напредок беше направен во однос на насловот Европска истражувачка област , целта од 3 %од БДП беше инвестирана во истражување (со моментално инвестирање на земјата помало од 0.30 % од БДП). Беше усвоена Националната програма 2014 - 20 за повисоко образование и научни и истражувачки дејности. Беше номиниран набљудувач на Комитетот на Европската истражувачка област. Земјата разви капацитет за следење на спроведувањето на Националната стратегија за иновации, изготвена во согласност со иницијативата Иновациска Унија . Фонд за иновации и технолошки развој беше создаден со цел обезбедување техничка помош за основање компании, грантови за кофинансирање на спиноф и стимулирање на трансферот на технологија, Министерството за образование и наука обезбеди грантови за поддршка на објавување на научни статии во меѓународни изданија. Административниот капацитет за следење на спроведувањето на Националната стратегија за иновација е веќе воспоставен. Земјата беше активна во соработката на регионално

49